CELEX: 62014TN0098
Language: hr
Date: 2014-02-14 00:00:00
Title: Predmet T-98/14: Tužba podnesena 14. veljače 2014. – Société Générale protiv Komisije

12.5.2014   
            
            
               HR
            
            
               Službeni list Europske unije
            
            
               C 142/36
            
         Tužba podnesena 14. veljače 2014. – Société Générale protiv Komisije
   (Predmet T-98/14)
   2014/C 142/47
   Jezik postupka: francuski
   
      Stranke
   
   
      Tužitelj: Société générale SA (Pariz, Francuska) (zastupnici: P. Zelenko, J. Marthan i D. Kupka, avocats)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi članak 2. točku (a) konačne odluke Europske komisije br. C(2013) 8512 od 4. prosinca 2013. u predmetu EIRD kojom je izrečena novčana kazna Société Générale;
            
         
               —
            
            
               umanji iznos novčane kazne koja je tom odlukom izrečena Société Générale na prikladan iznos;
            
         
               —
            
            
               u svakom slučaju naloži Europskoj komisiji snošenje svih troškova.
            
         
      Tužbeni razlozi i glavni argumenti
   
   U prilog osnovanosti tužbe, tužitelj ističe tri tužbena razloga.
   
               1.
            
            
               Prvi tužbeni razlog se temelji na očitoj pogrešci u ocjeni Komisije prilikom određivanja metode izračunavanja vrijednosti prihoda od prodaje, u mjeri u kojoj vrijednosti u pobijanoj odluci navedene na temelju takve metode ne odražavaju položaj svake od banaka na tržištu na koji se odnosi povreda i tijekom razdoblja dok se događala (prvi dio). Tužitelj ističe da je Komisija tako povrijedila svoju obvezu dužne pažnje (drugi dio) i narušila načela jednakog postupanja (treći dio) i legitimnih očekivanja (četvrti dio).
            
         
               2.
            
            
               Drugi tužbeni razlog temelji se na nedostatku obrazloženja u vezi s izborom metode koju je Komisija primijenila kako bi izračunala vrijednost prihoda od prodaje banaka na koje se odluka odnosi.
            
         
               3.
            
            
               Treći žalbeni razlog temelji se na tome da Opći sud treba izvršiti svoju punu nadležnost kako bi smanjio novčanu kaznu tužitelju na prikladan iznos koji odražava položaje na tržištu svake od banaka na koje se odluka odnosi.